b"\n_START_ARTICLE_\nCasa Rectoral (Bellvei)\n_START_SECTION_\nDescripci\xc3\xb3\n_START_PARAGRAPH_\nEn destaca l'escalinata d'acc\xc3\xa9s que mena cap a la porta principal. L'edifici, totalment arrebossat i emblanquinat, presenta tres plantes. Els baixos tenen una portalada d'arc de mig punt, la clau del qual t\xc3\xa9 una mitra dibuixada. La planta noble consta d'un balc\xc3\xb3 a la part central amb barana de ferro, porta balconera i la data de 1805 a la llinda. A cada banda hi ha una finestra amb ampit. La segona planta, les golfes, t\xc3\xa9 finestres rectangulars, dues de les quals estan totalment tapiades amb ma\xc3\xb3 i la tercera, a la dreta, tan sols ho \xc3\xa9s parcialment.\n_START_SECTION_\nHist\xc3\xb2ria\n_START_PARAGRAPH_\nLa casa data del 1805, o potser d'abans, ja que no es coneix cap not\xc3\xadcia al respecte."